**ระบบ การประเมินผลการเรียนรู้ตามกรอบมาตรฐานคุณวุฒิระดับอุดมศึกษาแห่งชาติ**

การจัดการเรียนการสอนหลักสูตรสัตวแพทยศาสตรบัณฑิต ซึ่งประกอบด้วยทั้งทฤษฎี ปฏิบัติ และคลินิก ซึ่งมีการประเมินผลหลากหลายวิธี ดังนี้

1. ด้านคุณธรรมและจริยธรรมและจรรยาบรรณวิชาชีพการสัตวแพทย์: ใช้การสังเกตพฤติกรรม การประเมินตนเอง การประเมินโดยเพื่อนร่วมชั้นเรียนหรือกลุ่มงาน และการประเมินผลงานที่ได้รับมอบหมาย

2. ด้านความรู้: ใช้การสอบแบบปรนัย อัตนัย การสอบปากเปล่า การสอบปฏิบัติ และการประเมินผลงานที่ได้รับมอบหมาย

3. ด้านทักษะทางปัญญา: ใช้การสอบแบบปรนัย อัตนัย การสอบปากเปล่า การสอบปฏิบัติ การสังเกตจากการให้ผู้เรียนแสดงความคิดเห็น และการประเมินผลงานที่ได้รับมอบหมายซึ่งต้องใช้การประมวลความรู้ของผู้เรียน

4. ด้านทักษะความสัมพันธ์ระหว่างบุคคลและความรับผิดชอบ: ใช้การสังเกตพฤติกรรม การประเมินตนเอง การประเมินโดยเพื่อนร่วมชั้นเรียนหรือกลุ่มงาน และการประเมินผลงานที่ได้รับมอบหมาย

5. ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ: ใช้การสอบข้อเขียน การสอบปากเปล่า การสอบปฏิบัติ การสังเกตจากการให้ผู้เรียนแสดงความคิดเห็น การประเมินผลงานที่ได้รับมอบหมาย และการนำเสนอ

6. ด้านทักษะทางวิชาชีพการสัตวแพทย์: ใช้การสอบปฏิบัติ การประเมินตนเอง การประเมินโดยเพื่อนร่วมชั้นเรียนหรือกลุ่มงาน การสังเกตพฤติกรรม และประเมินการปฏิบัติงานทางคลินิก

การประเมินส่วนใหญ่ทำโดยอาจารย์ผู้สอน การประเมินโดยนักศึกษามีบ้างในบางรายวิชา

การประเมินต่างๆ จะจะมีสัดส่วนคะแนนแตกต่างกันไป ตามวัตถุประสงค์และลักษณะการจัดการเรียนการสอนของแต่ละรายวิชา

การตัดเกรดมีทั้งอิงเกณฑ์และอิงกลุ่ม การตัดเกรดแบบอิงเกณฑ์สำหรับวิชาปฏิบัติและคลินิกปฏิบัติ กำหนดว่าตั้งแต่ร้อยละ 85 ได้เกรด A